Grecsó Krisztián

Grecsó Krisztián (Szegvár, 1976. május 18. –) József Attila-díjas magyar költő, író, dalszerző, az Élet és Irodalom munkatársa, Szegvár és a 13. kerület díszpolgára. Öccse Grecsó Zoltán táncművész, koreográfus.

Élete 
Grecsó Krisztián 1976-ban született Szegváron, paraszti családban. Az általános iskolát szülőfalujában végezte, a csongrádi Batsányi János Gimnáziumban érettségizett. Békéscsabán, a Kőrösi Csoma Sándor Főiskolán tanítói képesített szerzett. Ezután a József Attila Tudományegyetem magyar szakán tanult, tanulmányait 2001-ben fejezte be. 

Újságírói tevékenységét a Békés Megyei Napnál kezdte. 1997-től volt a Bárka folyóirat külső munkatársa, majd 2001-től 2006-ig szerkesztője. Két évig a Nők Lapja vezetőszerkesztőjeként dolgozott és egy cikluson át a Szépírók Társaságának alelnökeként tevékenykedett. Az Élet és Irodalom prózarovatát 2009-től vezeti. 

Regényei megjelentek arabul, csehül, németül, horvátul, lengyelül, szlovénul, törökül és oroszul. Írt forgatókönyveket és több színdarabot, szövegkönyvet is jegyez (Katona József Színház, Vígszínház). Több mint 15 kötetét publikált a Magvető kiadónál, regényeket, novellákat, verseket, tárcákat. Kamasz kora óta énekli verseit, több formációban hozott létre zenés irodalmi esteket, előadásokat. Ezek közül a beck@grecsó és Grecsó-Hrutka Tandem lemezein énekes-dalszerzőként is bemutatkozott. Ismert zenekaroknak és énekeseknek írt dalszövegeket.

Magánélete 
Nős, felesége Árvai Judit, a Magvető Könyvkiadó munkatársa. Kislányukkal, akit örökbe fogadtak, Budapesten élnek.

2018-ban diagnosztizálták HPV okozta rákkal; egy gyötrelmes terápia után sikerült felépülnie.

Művei 
 Vízjelek a honvágyról (versek, 1996, Tevan, Békéscsaba)
Huszonötödik óra. Benyovszky Anita, Grecsó Krisztián, Kleinheincz Csilla, Kovács Judit, Nagy Cili, Pacziga Andrea, Renczes Cecília és Rózsássy Barbara költői antológiája; szerk. Kárpáti Kamil; Stádium, Bp., 1997
Angyalkacsinálás. Dokument (versek, 1999, JAK – Kijárat)
Pletykaanyu (elbeszélések, 2001, Jelenkor)
Caspar Hauser (bibliofil kiadvány, versek, 2001, Körös Könyvtár)
 Végül befűzi önmagát. (a Vésztői Sziget Alkotókör antológiája; szerk.: Grecsó Krisztián; Önkormányzat, Vésztő, 2003)
Isten hozott. A Klein-napló. Regény; Magvető, Bp., 2005
Isten hozott. A Klein-napló. Regény; 2. jav. kiad.; Magvető, Bp., 2006
Hasutasok (forgatókönyv, 2006, Szőke András filmje, Hunnia)
Pletykaanyu. Elbeszélések; 2. átdolg. kiad.; Magvető, Bp., 2006
Megy a gőzös (forgatókönyv, 2007, Koltai Róbert filmje, Filmsziget)
Tánciskola (regény, 2008, Magvető Könyvkiadó)
Cigányok (dráma, 2010, Katona József Színház, rendezte: Máté Gábor)
Mellettem elférsz (regény, 2011, Magvető Könyvkiadó)
 Mikszáth 21; Mikszáth Társaság, Horpács, 2012 (Mikszáth könyves-téka)
Megyek utánad (regény, 2014, Magvető Könyvkiadó)
 Jelmezbál. Egy családregény mozaikjai; Magvető, Bp., 2016
Harminc év napsütés. Egy csendes kalendárium; Magvető, Bp., 2017
Barabás Zsófi; szöveg Grecsó Krisztián, Térey János; Faur Zsófi Galéria, Bp., 2017 (Mai magyar képzőművészet)
A Pál utcai fiúk (szövegkönyv, 2017, Vígszínház, rendező: Marton László, zeneszerző: Dés László, dalszövegíró: Geszti Péter) 
Dés László: A Pál utcai fiúk. Nyomtatott kotta. A zenés játék dalai. Molnár Ferenc azonos című regénye nyomán; dalszövegek Geszti Péter, szövegkönyv Grecsó Krisztián; Móra, Bp., 2017
Vera (regény, Magvető, Bp., 2019)
Magamról többet; (Magvető, Bp., 2020) (új versek)
Belefér egy pici szívbe; Magvető Bp., 2020 (gyerekversek)
Ami elhasadt; (verseskötet, POKET Zsebkönyvek, 2021)
Valami népi; (Magvető, Bp., 2022) (elbeszélések)
Tíz eszkimó (dráma, 2022, Katona József Színház, rendezte: Máté Gábor) 
Lányos apa; (Magvető, Bp., 2023)

Idegen nyelven 
 Lange nicht gesehen. Roman (Isten hozott); németre ford. Tankó Tímea; Claassen, Berlin, 2007
 Buď vítán. Kleinuv deník (Isten hozott); csehre ford. Ana Okrouhlá; Kniha Zlín, Zlín, 2008
 Dobro došao! (Isten hozott); horvátra ford. Xenia Detoni; Fraktura, Zapresic, 2011
 Kraj mene ima mjesta i za tebe (Mellettem elférsz); horvátra ford. Xenia Detoni; Jurcsic, Zagreb, 2015
 Tanecní skola (Tánciskola); csehre ford. Ana Okrouhlá; Kniha Zlín, Zlín, 2011
 Pesinden gidiyorum. Roman (Megyek utánad); törökre ford. Gün Benderli; Alakarga, Istanbul, 2016

Publikáció 
Szerkesztés alatt. Grecsó 27 éve rendszeresen publikál irodalmi folyóiratokban, napi és hetlilapokban, netes portálokon, több ezer írás (novella, vers, riport, cikk, dráma, interjú stb..) jelent meg a neve alatt.

Filmek 
 Hasutasok, színes magyar vígjáték, 2006, forgatókönyvíró
 Hajónapló, színes magyar filmsorozat, 2009, író

CD-k és hangoskönyvek 
 Grecsó Krisztián: Pletykaanyu; Stohl András és Grecsó Krisztián előadásában; Kossuth–Mojzer, Bp., 2013
Rájátszás: Költészet popritmusban, Bookline, Bp., 2013
Rájátszás: Szívemhez szorítom, Magvető, Bp., 2015
Grecsó Krisztián: Vera; Törőcsik Franciska előadásában; Kossuth–Mojzer, Bp., 2019
Grecsó-Hrutka Tandem: Első évre fecske (dalok, énekelt versek, zenés verskollázsok), magánkiadás, 2020
Pici szív tánczenekar: Belefér egy pici szívbe (gyerekdalok), Tom-Tom Records, 2021
beck@grecsó: Hoztunk valamit magunkból (énekelt versek), ZAJZAJZAJ Kiadó, Pécs, 2022
Hrutka Róbert - Grecsó Krisztián: Ajtók (oratórium), Tom-Tom Records 2023

Díjai 
 Gérecz Attila-díj (1996, az év legjobb első könyve díj), 2018-ban visszaadta
 Móricz Zsigmond-ösztöndíj (1999)
 Nemzeti Kulturális Alapprogram alkotói ösztöndíja (2001, 2003)
 Örkény István drámaírói ösztöndíj (2002)
 Bródy Sándor-díj (2002, az év legjobb szépprózai elsőkötetéért)
 Faludy György-díj (2002)
 Déry Tibor-díj (2004)
 Darvas-díj (2006)
 József Attila-díj (2006)
 Márciusi Ifjak Díj (2008)
 AEGON művészeti díj (2012)
 Szegvár díszpolgára (2017)
 Merítés-díj (2017)
Libri irodalmi közönségdíj (2020, 2021)
 Harsányi Zsolt-díj (2020)
 Szeged Emlékérem (2021)
A XIII. kerület díszpolgára (2021)

Róla írták 
 Szerkesztés alatt. Köteteiről, drámáiról több száz kritika, beszámoló jelent meg.

Jegyzetek

Források 
 Grecsó Krisztián életrajza
 Kortárs Irodalmi Adattár
 
Libri Magazin

További információk 

 Önmagunk eredete
 Barbárok, Miklauzic Bence filmje Grecsó Krisztián novellája alapján
 bookline – Grecsó Krisztián: Mellettem elférsz, Magvető Könyvkiadó, 2011
 bookline Grecsó Krisztián: Megyek utánad, Magvető Könyvkiadó, 2014

Magyar költők
Magyar írók
Szegváriak
József Attila-díjasok
Déry Tibor-díjasok
Bródy Sándor-díjasok
AEGON művészeti díjasok
Gérecz Attila-díjasok
Örkény István drámaírói ösztöndíjasok
1976-ban született személyek
Élő személyek
Szabad Sajtó-díjasok
Móricz Zsigmond-ösztöndíjasok
Harsányi Zsolt-díjasok